CELEX: E2014P0005
Language: et
Date: 2014-01-13 00:00:00
Title: EFTA järelevalveameti 13. jaanuaril 2014 Islandi vastu algatatud hagi (Kohtuasi E-5/14)

28.5.2014   
            
            
               ET
            
            
               Euroopa Liidu Teataja
            
            
               C 163/10
            
         EFTA järelevalveameti 13. jaanuaril 2014 Islandi vastu algatatud hagi
   (Kohtuasi E-5/14)
   (2014/C 163/09)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis, Auður Ýr Steinarsdóttir ja Catherine Howdle, on algatanud 13. jaanuaril 2014 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et i) jättes selleks ettenähtud aja jooksul vastu võtmata EMP lepingu XX lisa V peatüki punktis 32ff viidatud õigusakti (Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid) (mida on kohandatud EMP lepingu protokolliga nr 1) kohaldamiseks kõik vajalikud meetmed ning ii) jättes järelevalveameti asjakohaselt teavitamata, ei ole Islandi Vabariik täitnud kõnealuse õigusakti artiklist 40 ja EMP lepingu artiklist 7 tulenevaid kohustusi;
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Islandi Vabariigi poolt 26. augustiks 2013 järgmise akti täitmata jätmist: EFTA järelevalveameti 26. juuni 2013. aasta põhistatud arvamus Euroopa Parlamendi ja nõukogu 19. novembri 2008. aasta direktiivi 2008/98/EÜ (mis käsitleb jäätmeid ja millega tunnistatakse kehtetuks teatud direktiivid; edaspidi „direktiiv”, millele viidatakse EMP lepingu XX lisa V peatüki punktis 32ff ja mida on lepinguga kohandatud selle protokolli nr 1 alusel) Islandi Vabariigi siseriiklikus õiguses rakendamata jätmise kohta.
            
         
               —
            
            
               EFTA järelevalveamet väidab, et Island ei ole täitnud direktiivi artiklist 40 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivi kohaldamiseks, või jätnud EFTA järelevalveametile kõnealustest meetmetest teatamata.